b'\n_START_ARTICLE_\nL\xc3\xa9o Testut\n_START_SECTION_\nBiografie\n_START_PARAGRAPH_\nS-a n\xc4\x83scut ca Jean L\xc3\xa9o Testut pe 22 martie 1849, fiind fiul lui Jean Testut \xc8\x99i Marie Deynat. A studiat medicina la Bordeaux, dar studiile sale au fost \xc3\xaentrerupte din cauza R\xc4\x83zboiului Franco-Prusac din 1870. A fost readmis la \xc8\x98coala de Medicin\xc4\x83 de la Bordeaux \xc3\xaen 1878, complet\xc3\xa2ndu-\xc8\x99i studiile cu o tez\xc4\x83, pentru care a ob\xc8\x9binut medalii ale mai multor universit\xc4\x83\xc8\x9bi din Fran\xc8\x9ba._NEWLINE_A fost numit profesor de anatomie la \xc8\x98coala de Medicin\xc4\x83 de la Bordeaux \xc8\x99i a realizat cercet\xc4\x83ri\xc2\xa0\xc3\xaen antropologie \xc8\x99i\xc2\xa0la alte universit\xc4\x83\xc8\x9bi. A a contribuit cu peste 90 de studii publicate pe teme de anatomie, antropologie, preistorie \xc8\x99i istorie, cea mai de seam\xc4\x83 realizare a sa fiind \xc3\xaens\xc4\x83\xc2\xa0lucrarea Trait\xc3\xa9 d\xc2\xb4anatomie humaine. Acesta este un studiu complet, bine scris \xc8\x99i bine\xc2\xa0ilustrat de anatomie compus din 4 volume. \xc3\x8en \xc8\x99colile medicale aceast\xc4\x83 lucrare a sa este considerat\xc4\x83 a fi un manual clasic de anatomie, astfel c\xc4\x83 este folosit ca surs\xc4\x83 de inspira\xc8\x9bie \xc8\x99i baz\xc4\x83 pentru \xc3\xaenv\xc4\x83\xc8\x9barea anatomiei, chiar \xc8\x99i \xc3\xaen prezent. \xc2\xa0_NEWLINE_\xc3\x8en 1889, L\xc3\xa9o Testut a anun\xc8\x9bat c\xc4\x83 un craniu preistoric, descoperit \xc3\xaen Chancelade, apar\xc8\x9binea unei rase noi, pe care a numit-o\xc2\xa0\xe2\x80\x9erasa Chancelade\xe2\x80\x9d, argument\xc3\xa2nd c\xc4\x83 indivizii ce apar\xc8\x9bineau acestei rase erau str\xc4\x83mo\xc8\x99i ai eschimo\xc8\x99ilor. Aceast\xc4\x83 ipotez\xc4\x83, de\xc8\x99i a fost confirmat\xc4\x83 de mul\xc8\x9bi dintre contemporanii s\xc4\x83i, este acum respins\xc4\x83, iar craniul de Chancelade este considerat a fi un Cro-Magnon. L\xc3\xa9o Testut a murit pe 16 ianuarie 1925 \xc3\xaen Bordeaux.'